วัดต้นไทรย์

วัดต้นไทรย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองพระโขนง ในแขวงอ่อนนุช เขตสวนหลวง กรุงเทพมหานคร เจ้าอาวาสรูปปัจจุบันคือ พระครูนิสิตธีรวัฒน์ (วัฒนชัย อภิวณฺโณ)	  

วัดต้นไทรย์สร้างขึ้นเมื่อวันที่ 6 พฤษภาคม พ.ศ. 2327 ได้รับพระราชทานวิสุงคามสีมาเมื่อวันที่ 12 กันยายน พ.ศ. 2529 

อาคารเสนาสนะของวัดได้แก่ อุโบสถ ภายในประดิษฐาน หลวงพ่อแดง ซึ่งเป็นพระประธาน และมีพระอุปคุตมหาเถระปางจกบาตร วัดมีศาลาบุญบัญชา นอกจากนี้ภายในวัดยังมีปูชนียวัตถุ ได้แก่ องค์เจ้าแม่กวนอิม ศาลเจ้าแม่ตะเคียน และพระบรมสารีริกธาตุพระสัมมาสัมพุทธเจ้าและสาวกประดิษฐานอยู่ในเจดีย์แก้ว

งานกิจกรรมที่สำคัญของวัด ได้แก่ งานบุญประจำปีเทศน์มหาชาติในเดือนมีนาคม งานวันอาสาฬหบูชา และเทศกาลเข้าพรรษา งานทักษิณาอดีตเจ้าอาวาสในเดือนกันยายน

อ้างอิง

ต้นไทรย์